gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl gl es gl gl gl gl gl gl gl gl gl gl gl gl gl lt en gl gl eo es gl gl gl pt gl gl gl gl gl pt es gl pt gl gl fr en gl ceb en gl ca gl gl gl gl gl en pt ca gl gl
Detidas sete persoas nunha operación antidroga en Ferrolterra - G24
Incautáronse de 7.000 doses de heroína na cidade de Ferrol e de 17.000 euros en metálico
"A organización criminal dispoñía de varios pisos en Ferrol para a distribución de estupefacientes", di a policía
Tamén se dedicaban ao branqueo de cartos procedentes do tráfico de drogas e á coordinación dunha granxa de minería de criptomoedas
G24.gal 21/07/2022 09:34 Última actualización 21/07/2022 13:04
A Policía Nacional detén sete persoas na área de Ferrol tras desarticular unha organización criminal con actividade en varias provincias e dedicada ao transporte e distribución de estupefacientes en Galicia.
Na operación incautáronse dunhas 7.000 doses de heroína na cidade de Ferrol, nesta operación denominada Ollomol. A Policía estima que a "organización criminal dispoñía de varios pisos en Ferrol para a distribución de estupefacientes".
Segundo a investigación, os integrantes dedicábanse tanto ao "branqueo de diñeiro procedente do tráfico de drogas" como á coordinación dunha "granxa de minería de criptomoedas".
A Comisaría de Ferrol informou que a operación foi dirixida polo xulgado de instrución número dous da cidade.
Canda a heroína, tamén se recolleron uns 17.000 euros en metálico e tres vehículos, entre outros efectos. Ao mesmo tempo, a Policía Nacional informou de que se realizaron catro rexistros domiciliarios e nun local "onde se atopaba unha granxa de minería de criptomoedas".
"A organización criminal desarticulada, asentada principalmente na provincia da Coruña, en Ferrol e Narón, estaba considerada unha das máis activas tanto no transporte como na distribución de estupefacientes na comarca de Ferrolterra", explicou a policía.
A investigación comezou o pasado mes de xaneiro, despois de detectar a policía "o desprazamento de persoas de Ferrol ás Rías Baixas para negociar o traslado".
Posteriormente, os axentes determinaron "o modus operandi da organización para o transporte" e distribución e a "localización dos inmobles para a custodia da droga antes da súa distribución".
O seu máximo responsable tamén "se dedicaba ao branqueo de diñeiro procedente do tráfico de estupefacientes a través dunha granxa de minería de criptomoedas".
Enfrontamento veciñal en Aguiño polas obras de mellora da accesibilidade na rúa Castelao
Cae a fachada dunha casa na Cañiza
Aparece morta unha muller na súa casa en Palencia tras suicidarse a súa parella
Os veciños dos Duráns, en Vilagarcía, xuntan un cento de sinaturas contra un punto de venda de droga
Contido con Xeográficas Galicia .
O proxecto 'Xuntos' de produtos galegos gourmet preséntase no Forum Gastronómico
Flamenco 'made in Galicia' no último videoclip de Bryan Adams
Os armadores confían na revisión do veto pero temen que chegue tarde
Morre un operario de 35 anos mentres instalaba unha barraca do San Froilán
Síguenos en redes sociais
Aviso legal e Política de Privacidade